बोलीं- एक्टर्स को मेंटली हैरेस किया जाता है, वहां काम करने के लिए मर नहीं रही
Rita Reporter from TMKOC Speaks Up on Asit Modi;  जेनिफर बंसीवाल और मोनिका भदौरिया के बाद अब तारक मेहता का उल्टा चश्मा में रीटा रिपोर्टर का किरदार निभाने वाली एक्ट्रेस प्रिया आहूजा ने भी असित पर गुस्सा निकाला है।
जेनिफर बंसीवाल और मोनिका भदौरिया के बाद अब तारक मेहता का उल्टा चश्मा में रीटा रिपोर्टर का किरदार निभाने वाली एक्ट्रेस प्रिया आहूजा ने भी असित पर गुस्सा निकाला है। मीडिया को दिए इंटरव्यू में प्रिया ने बताया कि असित मोदी ने उन्हें मक्खी की तरह शो से बाहर निकाल दिया है। एक्ट्रेस ने शो में कलाकारों के लिए बेहद खराब माहौल के बारे में भी बात की।
TMKOC में काम करने वाले मेंटल हैरेसमेंट का शिकार होते हैं
दरअसल, प्रिया से जब सवाल किया गया कि वो शो से क्यों गायब हैं और क्या एक्टर्स के साथ सेट पर गलत तरह से बर्ताव किया जाता है, इस पर उन्होंने कहा- ‘हां, जब एक्टर्स तारक मेहता का उल्टा चश्मा में काम करते हैं, तो वो मेंटल हैरेसमेंट का शिकार होते हैं। मैंने भी वहां मानसिक रूप से काफी परेशानियां झेली हैं।
मुझ पर इसका ज्यादा असर नहीं हुआ, शायद मालव राजदा की वजह से 
प्रिया ने आगे कहा- लेकिन मुझ पर इसका ज्यादा असर नहीं हुआ। शायद मालव राजदा की वजह से क्योंकि वह मेरे पति हैं, जो कि 14 सालों से शो को डायरेक्ट कर रहे थे। वहां काम करने का केवल यही एक ही फायदा मिला कि मेरा कोई कॉन्ट्रैक्ट नहीं था, मुझ कभी भी बाहर काम करने से नहीं रोका गया।
मेरे काम के साथ नाइंसाफी की गई, शादी के बाद मेरा ट्रैक कम कर दिया 
रीटा रिपोर्टर ने कहा- ‘असित मोदी, सुहेल रमानी और जतिन बजाज मेरे छोटे भाई जैसे हैं। उन्होंने मेरे साथ कभी गलत बर्ताव नहीं किया। लेकिन जहां तक काम की बात है तो मेरे साथ नाइंसाफी की गई है। मालव से शादी के बाद उन्होंने में ट्रैक कम कर दिया। अब पहले जैसा नहीं रहा। प्रेग्नेंसी के बाद तो मुझे अपने रोल के बारे में कुछ भी नहीं पता था।’
असित कहते थे- तुझे काम करने की क्या जरूरत, मालव कर रहा 
प्रिया बोलीं- ‘वो कई दफा मुझपर कमेंट जरूर करते थे। वो कहते थे- अरे तुझे काम करने की क्या जरूरत है, मालव तो काम कर रहा है ना। तू रानी की तरह अपनी लाइफ जी। मैं मालव से शादी करने से पहले इस शो का हिस्सा थी। हालांकि, मुझे कभी सही से रिस्पॉन्स नहीं मिला। मालव शूटिंग कर रहे थे और मैं भी कुछ काम कर रही थी। इसलिए मुझपर आर्थिक रूप से कोई असर नहीं पड़ा। इसलिए मैंने कभी बोलने की जहमत नहीं उठाई।’
प्रिया ने जेनिफर की तारीफ की, बोलीं- वो सबका ख्याल रखती थीं
प्रिया आहूजा ने जेनिफर मिस्त्री की तारीफ की। उन्होंने बताया कि वो सेट पर सभी का ख्याल रखती थीं। वो सबके लिए खड़ी रहती थीं। उन्हें ताज्जुब है कि मंदार ने उनके खिलाफ क्यों बोला, जबकि वो दोनों बहुत अच्छे दोस्त थे। प्रिया ने आगे ये भी कहा कि उन्हें यौन उत्पीड़न का नहीं पता है क्योंकि वो उस वक्त सिंगापुर में मौजूद नहीं थीं। लेकिन काम के दौरान वो कभी भी अनुशासनहीन नहीं रहीं थी। उनका नेचर कभी भी अब्यूसिव नहीं था। वो तो कैमरा पर्सन के साथ भी अच्छी तरह से बात करती थीं।
प्रिया ने बावरी(मोनिका) के दावों को सच बताया
प्रिया आहूजा ने कहा कि मोनिका भदोरिया और बाकी जो भई लोग असित मोदी के खिलाफ बोल रहे हैं, वो गलत नहीं है। ऐसा इसलिए क्योंकि असित मोदी और उनके लोगों ने खुद उनके मैसेज के जवाब भी नहीं दिए।
6 महीने से ज्यादा का वक्त बीत चुका है, मुझे शूट के लिए नहीं बुलाया
प्रिया ने आगे कहा- ‘मालव ने शो छोड़ दिया तो मैंने असित भाई को कई बार मैसेज किया, कई बार पूछने के लिए कि शो में मेरा ट्रैक क्या है लेकिन उन्होंने कोई जवाब नहीं दिया। हां ‘मुझे बुरा लग रहा है कि जब से मालव ने शो छोड़ा है, तब से इन्होंने मेरे मैसेज का जवाब देना बंद कर दिया है। उन्हें शो छोड़े हुए 6 महीने से ज्यादा का वक्त बीत चुका है, लेकिन मुझे शूट के लिए नहीं बुलाया गया। एक आर्टिस्ट होने के नाते मुझे यह अनफेयर लगता है।’
सुहेल-असित को मैसेज ड्रॉप किया, किसी ने जवाब नहीं दिया 
उन्होंने कहा- मैंने सुहेल को फोन करके रिक्वेस्ट की कि वो असित जी से मेरे ट्रैक के बारे में पूछें। मैंने असित को मैसेज भाई ड्रॉप किया कि मैं अभी भी इस शो का हिस्सा हूं या फिर नहीं, लेकिन दोनों तरफ से मुझे कोई जवाब नहीं आया।
मालव ने शो छोड़ दिया, इसलिए आप कॉल भी नहीं करना चाहते हैं
प्रिया बोलीं- ‘अगर मैं इस शो का हिस्सा नहीं हूं तो उन्हें यह बताना चाहिए था। मैं इस शो में आने के लिए मर नहीं रही हूं। लेकिन यह गलत है कि मालव ने शो छोड़ दिया, इसलिए आप मुझे कॉल भी नहीं करना चाहते हैं। पिछले 6-7 सालों में उनका एटिट्यूड जिस तरह रहा है। उसे देखकर मैं यकीन से कह सकती हूं कि वो अब मुझे कॉल नहीं करेंगे। उन्होंने मुझे बस लटकाकर रखा है।’